Сумын Иргэдийн төлөөлөгчдийн хурлын 2020 оны

 12 дугаар сарын 18-ны өдрийн ээлжит 2 дугаар

 хуралдааны .... дугаар тогтоолын хавсралт

БАЯНХОНГОР АЙМГИЙН ЭРДЭНЭЦОГТ СУМЫН ЗАСАГ ДАРГЫН

2020-2024 ОНД ХЭРЭГЖҮҮЛЭХ ҮЙЛ АЖИЛЛАГААНЫ ХӨТӨЛБӨР

Эрхэм зорилго: Уламжлалт өв соёл, ёс заншлаа дээдлэн өвөг дээдэс, үр хүүхдээ хүндлэн хайрлаж, хүний хөгжлийг чухалчлан, эв эеийг эрхэмлэсэн бүтээх чадвартай өндөр мэргэшсэн ажиллах хүчнээр хангагдсан, байгаль орчны тэнцвэрийг хадгалж, эрчимжсэн хөдөө аж ахуй, аялал жуулчлал хосолсон, дэд бүтэц, үйлдвэрлэл үйлчилгээ хөгжсөн Улсын тэргүүний сумдын нэг болно.

Нэг. “Ковид-19” халдварт цар тахлаас үүдэлтэй эдийн засаг, нийгмийн хүндрэлийг даван туулах бодлогын хүрээнд:

Зорилго 1.1. “Ковид-19” халдварт цар тахлаас урьдчилан сэргийлэх чиглэлээр

 Зорилт 1.1.1.Аймаг,сумын нутаг дэвсгэрт коронавирусийн халдварын цар тахалтай тэмцэх, хүн амыг “Ковид-19” вирусийн халдвараас урьдчилан сэргийлэх, салбар дундын зохицуулалт, гамшгаас хамгаалах алба, мэргэжлийн ангиудын бэлэн байдлыг хангана.

 1.1.2. Хорио цээр, хязгаарлалтын дэглэм тогтоосон үед эрүүл сумын мэндийн салбарыг шаардлагатай эм, эмнэлгийн тоног төхөөрөмж, оношлуур, халдваргүйтгэл ариутгалын бодис, хувийн хамгаалах хэрэгслийн хангалтыг нэмэгдүүлж, нөөцийг бүрдүүлнэ.

 1.1.3. Цахим болон хэвлэл мэдээллийн хэрэгслээр иргэд олон нийтэд коронавирусийн халдвараас урьдчилан сэргийлэх зөвлөмжийг хүргэх ажлыг эрчимжүүлнэ.

 1.1.4. “Ковид-19” вирусийн халдварын үеийн орон нутгийн эрсдэлийн үнэлгээг салбар дундын оролцоотой хийж эрсдэлийг бууруулах арга хэмжээг хэрэгжүүлнэ.

**Хоёр. ХҮНИЙ ХӨГЖИЛ, НИЙГМИЙН БОДЛОГО**

Зорилго 2.1. Гэр бүлийн хөгжлийг дэмжиж, хүүхэд залуучуудын манлайлал, хүн амын бүлгүүдийн хөгжил оролцоог нэмэгдүүлнэ.

Зорилт 2.1.1. “Аз жаргалтай гэр бүл” сумын дэд хөтөлбөр боловсруулан хэрэгжүүлж Соён гэгээрүүлэх ажлыг шат дараатай хэрэгжүүлнэ.

2.1.2 Хүүхдийн эрхийг дээдлэн “Хүүхдэд ээлтэй орон нутаг” хөтөлбөрийг хэрэгжүүлж, аливаа хэлбэрийн хүчирхийлэл, дарамтад өртсөн иргэнийг хамгаалах нэг цэгийн үйлчилгээний төв, түр хамгаалах байрыг бий болгоно.

2.1.3. Залуучуудын хөгжлийг дэмжих дэд хөтөлбөрийг хэрэгжүүлэн, хүүхэд залуучуудын нийгмийн идэвх оролцоог хангах, эерэг хандлагыг төлөвшүүлэх нөлөөллийн ажлыг зохион байгуулна.

2.1.4. Жендерийн тэгш байдлыг хангах дэд хөтөлбөрийн хэрэгжилтийг ханган ажиллана.

2.1.5. Эмэгтэйчүүдийн хөгжлийг дэмжих дэд хөтөлбөрийн хүрээнд эмэгтэйчүүдийн

манлайлал, үлгэр дуурайлыг олон нийтэд хүргэх ажлыг дэмжинэ.

2.1.6. Эрчүүдийн эрүүл мэндийн суурь үйлчилгээг сайжруулан, соён гэгээрүүлэх, үлгэрлэн манлайлах, үүрэг хариуцлагыг нэмэгдүүлэх ажлыг үе шаттай зохион байгуулна.

2.1.7 Өвгөнжаргалант хүүхдийн зусланг орчин үеийн жишигт нийцүүлж хүүхдийг монгол ахуйд сургана.

**2.2. НИЙГМИЙН ХАМГААЛАЛ, ЭРҮҮЛ МЭНД, НИЙГМИЙН ДААТГАЛ,УЛСЫН БҮРТГЭЛ**

Зорилго: Ахмад настан, хөгжлийн бэрхшээлтэй иргэд болон зорилтот бүлгийн иргэдийн нийгмийн харилцаанд идэвхтэй оролцох боломж нөхцөлийг сайжруулна.

Зорилт 2.2.1 Ахмад настан,хөгжлийн бэрхшээлтэй иргэд болон зорилтот бүлгийн иргэдийн амралт чөлөөт цагаа өнгөрүүлэх хөгжлийн төв, цэцэрлэгт хүрээлэнг байгуулах, сайжруулахад дэмжлэг үзүүлнэ.

2.2.2 Хөгжлийн бэрхшээлтэй иргэд, хүүхдүүдийг нийгмийн амьдралд эрх тэгш оролцох боломжийг бүрдүүлнэ.

2.2.3 Зорилтот бүлгийн өрхийн гишүүдэд үзүүлэх дэмжлэг, боловсрол эрүүл мэндийн үйлчилгээний хүртээмжийг нэмэгдүүлнэ.

2.2.4 Хувиараа хөдөлмөр эрхлэгч, малчид, иргэдийн эрүүл мэнд, нийгмийн даатгалд хамрах хүрээг нэмэгдүүлнэ.

2.2.5 “Нэг иргэн- нэг бүртгэл” арга хэмжээг үргэлжлүүлэн, төрийн цахим үйлчилгээг нэгдсэн стандартад оруулна.

**2.3. ХӨДӨЛМӨР ЭРХЛЭЛТ**

Зорилго:Хөдөлмөр эрхлэлтийг дэмжих, төсөл хөтөлбөрийг сум орон нутгийн хэмжээнд сурталчлан,хэрэгжүүлэх

 Зорилт 2.3.1 Хөдөлмөрийн харилцаа, нийгмийн 3 талт зөвшилцлийн хэлэлцээрийг байгуулан хэрэгжилтийг тооцон төр, үйлдвэрчний байгууллага, ажил олгогчдын оролцоо хамтын ажиллагааг сайжруулна

2.3.2 Хөдөлмөрийн харилцаа,хөдөлмөрийн аюулгүй байдал, эрүүл ахуйн бодлогын хэрэгжилтийг хангаж ажиллана.

 2.3.3 Хөдөлмөр эрхлэлтийн нийтлэг үйлчилгээнд иргэдийг хамруулан байнгын ажлын 20, түр ажлын байр 80-аас доошгүйг бий болгоно.

 2.3.4.Хөдөлмөрийн зах зээлийн эрэлтэд нийцсэн ажилтан бэлтгэх, төгсөгчид болон мэргэжлийн боловсрол эзэмшигчдийг өөрөө өөртөө ажлын байрыг бий болгоход чиглэсэн үйл ажиллагааг дэмжиж, хөдөлмөр эрхлэлтийн бүртгэл мэдээллийг сайжруулна.

**2.4 БОЛОВСРОЛ**

**Боловсролын чанар-Хөгжлийн тулгуур**

Зорилго:Хүн бүрт чанартай боловсрол эзэмшүүлж, боловсролын чанарын үнэлгээг дээшлүүлж, хүүхдэд ээлтэй, эрүүл, аюулгүй орчинг бүрдүүлнэ.

Зорилт 2.4.1. Боловсролын чанарын үнэлгээг дээшлүүлж, суралцагчийн хөгжлийн

хэрэгцээ шаардлагыг хангасан бүтээлч багшийг бий болгож, “Чадварлаг багш” арга хэмжээг хэрэгжүүлнэ.

2.4.2 Хариуцлагатай, бүтээлч, оюунлаг, эх оронч үзэлтэй, эерэг хандлагатай иргэнийг төлөвшүүлэх ”Оюунлаг- Эрдэнэцогтчууд” дэд хөтөлбөр боловсруулан хэрэгжүүлнэ.

2.4.3. Японы Өвсний үндэс төслийн хүрээнд сургуулийн дотуур байранд их засвар хийж, орчин нөхцлийг сайжруулна.

2.4.4 Цэцэрлэгийн насны хүүхдийн хамран сургалтыг 96 хувьд хүргэж, 5 настай хүүхдийг сургуулийн өмнөх боловсролд бүрэн хамруулна.

2.4.5 Сургууль, цэцэрлэгийн барилга, байгууламжийн чанар, аюулгүй байдалд хяналт тавьж, барилгын стандарт, норм нормативийг мөрдүүлж, гадна, дотоод тохижилтыг сайжруулан, шаардлагатай техник хэрэгслээр хангана.

2.4,6. Монгол бичиг хөтөлбөрийн хэрэгжилтийг хангах ажлын хүрээнд “Хос бичигтэн сум” болох хөдөлгөөнийг өрнүүлэн ажиллана.

2.4.7 Насан туршийн боловсролын хүртээмжийг нэмэгдүүлж, цахим сургалтыг хөгжүүлэн, иргэдийг амьдрах ухаанд сурган, аж ахуй эрхлэх, хөдөлмөрт шимтэхэд зөвлөн тусалж тасралтгүй боловсролыг дээшлүүлнэ.

2.4.8. Сурагчдын дунд жил бүр “Математик” “Монгол хэл” “Англи хэл” зэрэг хичээлүүдээр олимпиад зохион байгуулж тэргүүний сурагчдыг урамшуулна.

2.4.9 Хүүхдийн техник сэтгэлгээ, оюун ухааныг хөгжүүлэх өсвөрийн зохион бүтээгч клубын үйл ажиллагааг дэмжинэ.

**2.5. ЭРҮҮЛ МЭНД**

**Эрүүл иргэн-Ирээдүйн үнэт зүйл**

Зорилго: Эрүүл мэндийн тусламж үйлчилгээний чанар, хүртээмжийг сайжруулж, иргэн бүрт хүргэх хүртээмжийг нэмэгдүүлэх бодлогыг хэрэгжүүлнэ.

**Сумын хүн амын дундаж наслалтыг нэмэгдүүлнэ.**

Зорилт 2.5.1. Нотолгоонд суурилсан оношлогоо эмчилгээний уламжлалт болон орчин үеийн анагаах ухааны дэвшилтэт техник технологийг нэвтрүүлж, иргэдэд орон нутагтаа нарийн мэргэжлийн оношлогоо, үйлчилгээ авах боломжийг бүрдүүлнэ.

2.5.2 Эрэгтэйчүүдэд чиглэсэн эрүүл мэндийн тусламж үйлчилгээний чанарыг сайжруулж, тэдний эрүүл мэнддээ тавих анхаарлыг нэмэгдүүлж, ажиллах боловсон хүчнийг бэлтгэн, төрөлжсөн үйлчилгээ үзүүлэх орчинг бүрдүүлж, “Эрүүл чийрэг эр хүн” арга хэмжээг хэрэгжүүлнэ.

2.5.3. Иргэдийн дунд зонхилон тохиолдох халдварт болон халдварт бус өвчлөлийг бууруулж, нийгмийн эрүүл мэндийн үйлчилгээний тогтолцоог бэхжүүлэх замаар иргэдийн урьдчилан сэргийлэх, эрт илрүүлэх үзлэг, оношлогоо шинжилгээнд хамрагдалтыг нэмэгдүүлж, сэргийлж болох нас баралтын түвшинг бууруулж, “Хавдрын эсрэг”, “Элэг бүтэн Монгол”, “Харшлаас сэргийлэх”, “Халдварт өвчинтэй тэмцэх, сэргийлэх” арга

хэмжээнүүдийг хэрэгжүүлнэ.

2.5.4. Нөхөн үржихүйн тусламж үйлчилгээний чанар, хүртээмжийг нэмэгдүүлж эх, хүүхдийн эндэгдэл, үр хөндөлтийг бууруулах зорилгоор “Эх, хүүхэд, нөхөн үржихүйн эрүүл мэнд” арга хэмжээг хэрэгжүүлнэ. Төрөх насны эмэгтэйчүүдийн бүртгэл хяналтын тогтолцоог сайжруулж нэрийн бүртгэл хөтөлнө.

2.5.5. Анхан шатлалд үзүүлэх эмнэлгийн тусламж үйлчилгээний чанар хүртээмжийг нэмэгдүүлэн иргэдийн чирэгдлийг багасгана.

2.5.6 Гүйцэтгэлд суурилсан санхүүжилтийн оновчтой арга хэлбэрийг нэвтрүүлж, эрүүл мэндийн даатгалын тусламж, үйлчилгээний хүртээмжийг нэмэгдүүлнэ.

2.5.7 Эрүүл мэндийн ажилтны ур чадварыг сайжруулж, ёс зүй, харилцаа хандлагыг дээшлүүлж, нийгмийн хамгааллыг дэмжинэ.

2.5.8 Эрүүл мэндийн байгууллагын барилга байгууламж, дэд бүтцийг сайжруулан, стандарт, чанарын шаардлага хангасан тэгш, хүртээмжтэй, чанартай үйлчилгээг хүргэнэ.

2.5.9 Эрүүл, идэвхтэй амьдралын хэв маягийг сурталчлах, эрүүл аж төрөх ёс, эрүүл зөв хооллолт, сэтгэцийн эрүүл мэндийг дэмжих, хөдөлгөөний хомсдолоос сэргийлэх, бие бялдараа хөгжүүлэх спорт, спортын дасгал хөдөлгөөн, иог, бүжиг хийх зэрэг эрүүл, зөв амьдралын хэв маягийг хэвшүүлж, эерэг хандлагатай болгох нөлөөллийн үйл ажиллагааг бодлогоор дэмжин, төр, хувийн хэвшил, иргэдийн оролцоог нэмэгдүүлж, “Эрүүл, идэвхтэй амьдрал” арга хэмжээг хэрэгжүүлнэ.

2.5.10 Эрүүл мэндийн төвийг нөхөн сэргээх физик эмчилгээний тоног төхөөрөмжөөр хангахад холбогдох байгууллагатай хамтран ажиллана.

 2.5.11 Ахмадын эмчилгээ үйлчилгээ сувилахуйн өрөөг эмнэлэгт бий болгож, өндөр настанд гэрээр үйлчилдэг эмнэлгийн үйлчилгээний чанар хүртээмжийг нэмэгдүүлнэ.

**2.6.Соёл, урлаг**

**Соёлтой иргэн-Нийгмийг түүчээлнэ.**

2.6 Соёлын салбарын бүтээгдэхүүн, үйлчилгээгээр дамжуулан иргэдийг соён гэгээрүүлж, биет болон биет бус өвийн хадгалалт хамгаалалтыг сайжруулан, өсвөр үе залуучуудад сурталчлан таниулах, соёлын салбарын хүний нөөцийг чадавхижуулна.

2.6.1 Түүх соёлын дурсгал, биет болон биет бус өвийн хадгалалт, хамгаалалтыг сайжруулан, хүүхэд, залуучуудад түгээн дэлгэрүүлэн сурталчилна.

2.6.2 Соёл урлагийн салбарыг мэргэжлийн боловсон хүчнээр хангаж, тэдний ур чадварыг нэмэгдүүлнэ.

2.6.3 Соёлын салбарын бүтэц, тогтолцоог боловсронгуй болгож, иргэдийг соён гэгээрүүлж, хандлагыг өөрчлөх замаар хувь хүний, гэр бүлийн, байгууллагын соёлын дархлааг нэмэгдүүлж, “Бүх нийтийн соёлын боловсрол” арга хэмжээг хэрэгжүүлнэ.

2.6.4 Соёлын төвийн барилга байгууламж, тоног төхөөрөмжийн ашиглалтыг сайжруулж, үйл ажиллагааг өргөжүүлэн, иргэн бүрт хүрч үйлчлэх нөхцөл боломжийг бүрдүүлнэ.

2.6.5 Иргэн бүрийн ном унших дадал, хэвшлийг нэмэгдүүлж, номын сангийн үйлчилгээг өргөжүүлж, үйл ажиллагааг сайжруулна.

 2.6.6 Түүх соёлын хөдлөх дурсгалыг улсын тооллогод хамруулах, бүртгэл мэдээллийн санг баяжуулах, соёлын биет бус өв өвлөн уламжлагчдыг цахим бүртгэлд авах ажлыг эрчимжүүлнэ.

2.6.7 Түүх соёлын дурсгалт газруудын хамгаалалтыг сайжруулж, түүний байршлыг кадастрын зурагт оруулах ажлыг хэрэгжүүлнэ.

 2.6.8 Сарлагийн баяр, Дуутай хуруу наадгай зэрэг орон нутгийн онцлогыг илтгэсэн уламжлалт баяр уралдаан тэмцээнийг зохион байгуулна.

 2.6.9 Ард, иргэд хүн амын удмын санг бэхжүүлэх “Угийн бичиг” хөтлүүлэх ажлыг эрчимжүүлж, сургалт зохион байгуулна.

 2.6.10 Ерөөлч магтаалч, морь бөх цоллоочдыг бэлтгэх, хөгжүүлэх, уралдаан зохион байгуулж урамшуулах, тэдний хамрах хүрээг өргөжүүлэх, чадавхжуулах бодлого хэрэгжүүлнэ.

 2.6.11. Суманд үйл ажиллагаа явуулж буй төрийн болон хувийн хэвшлийн байгууллагуудын дунд 7 ай савыг багтаасан Урлагийн наадам зохион байгуулна.

 2.6.12 Эрхэт хайрханы тахилга наадам зохион байгуулна.

**2.7.Нийтийн биеийн тамир спорт**

 Зорилт: Нийтийн биеийн тамир спортыг бүх нийтийн хөдөлгөөн болгон өрнүүлж, хүн амын амьдралын зөв хэв маяг, эрүүл аж төрөх дадал хэвшлийг дэмжиж эрчимжүүлнэ.

2.7.1. Үндэсний спортыг хөгжүүлэх хөтөлбөрийн хэрэгжилтийг хангаж ажиллана.

2.7.2 Идэвхтэй хөдөлгөөн – эрүүл мэнд аяныг өрнүүлж нийтийн биеийн тамирыг хөгжүүлэн, тогтмолжуулж хамрагдагсдын хүрээг өргөжүүлнэ.

2.7.3. Бөх, сур, шагай, шатар, даам, сагс, гар бөмбөг, ширээний теннис зэрэг спортын холбоодын зохион байгуулалт, үйл ажиллагааг эрчимжүүлэн нэрэмжит тэмцээн уралдаан зохион байгуулахад дэмжиж хамтран ажиллана.

Гурав**. ЭДИЙН ЗАСАГ, ДЭД БҮТЦИЙН ХӨГЖИЛ**

 **3.1 САНХҮҮ ЭДИЙН ЗАСАГ**

Зорилго: Төсвийн үр ашигтай, хэмнэлттэй, ил тод, шуурхай байдлыг хангуулна.

3.1.1.Төсвийн орлогыг нэмэгдүүлж, зарлагыг бууруулж, үр өгөөжийг сайжруулах бодлогыг хэрэгжүүлнэ.

3.1.2 Бараа, ажил үйлчилгээ худалдан авах үйл ажиллагааг иргэд, олон нийтэд ил тод болгож цахим хэлбэрт шилжүүлнэ.

3.1,3 Ил тод байдал, шилэн дансны мэдээллийг цаг тухайд нь байршуулж хяналт тавьж ажиллана.

3.1.4. Орон нутгийн татварын орлого бүрдүүлэлт, хууль тогтоомжийн хэрэгжилтэд хяналт тавьж, татвар төлөгчийн бүртгэлийг сайжруулах замаар суурь баазыг өргөжүүлнэ.

3.1.5 Төсөвт байгууллагын ажилтнуудын санхүү бүртгэлийн мэдлэг, ур чадварыг

дээшлүүлнэ.

3.1.6 Орон нутгийн өмчийн ашиглалт, хамгаалалтыг сайжруулах, тэдгээрийн бүртгэл, мэдээлэл, хөрөнгийн үнэлгээ, тайлан, тооллогын хяналтыг чанаржуулж, ил тод нээлттэй байдлыг хангана.

3.1.7 Cтатистикийн мэдээ тооллого, судалгааны чанарыг сайжруулж, үр дүнг богино хугацаанд тархаан, иргэдийг мэдээллээр хангана.

3**.2. ДЭД БҮТЭЦ, ГАЗАР ЗОХИОН БАЙГУУЛАЛТ**

 Зорилго: Эдийн засгийн хөгжлийг хангах, тогтвортой өсөлтийг дэмжих, төвлөрлийг сааруулах, иргэдийг орон нутагтаа ажиллаж амьдрах нөхцөлийг бүрдүүлнэ.

3.2.1. Сумын нутаг дэвсгэрийн ерөнхий төлөвлөгөөг хийлгэж, батлуулна.

3.2.2. Сумын төвд “Сумын төвийн шинэчлэл” төслийг хэрэгжүүлж, инженерийн дэд бүтэц бүхий иргэдийн ая тухтай амьдрах орчныг бүрдүүлнэ.

3.2.3. Төрийн албан хаагчид болон иргэдийн ая тухтай амьдрах нөхцлийг хангаж, орон сууц барих ажлыг хэрэгжүүлнэ.

3.2.4. Ямаат 2 дугаар багийн төвийн барилгыг барьж ашиглалтанд оруулна.

3.2.5. Ямаат 2 дугаар багт Жи-мобайл сүлжээний станц барина.

3.2.6 Өвгөнжаргалант 3 дугаар багт Цэцэрлэг, бага сургуулийн барилга барьж, малчдын хүүхдийг сургаж хөгжүүлнэ.

3.2.7 Шаргалжуутын газар нутгийн маргаантай асуудлыг эцэслэн шийдвэрлүүлнэ.

3.2.8. Сумын төвд 2 км хатуу хучилттай зам тавьж, ашиглалтанд оруулна.

3.2.9 Хуучин хийдийн туурийг сумын тусгай хамгаалалтад авна.

3.2.10 Баянхонгор аймгийн дагуул сум болон хөгжинө.

3.2.11 Оршин суугчдын ундны усны эрүүл ахуйн аюулгүй байдлыг хангаж, чанар хүртээмжийг сайжруулан, автомат худаг шинээр 1 –ийг гаргана.

 **3.3. ХӨДӨӨ АЖ АХУЙН САЛБАР**

 Зорилго: Мал сүргийн зохистой харьцааг бүрдүүлж, ашиг шим өндөртэй эрүүл малыг өсгөж, зах зээлд өрсөлдөх чадварыг нэмэгдүүлнэ.

3.3.1. Малчдын залуу халааг бэлтгэх дэмжих, мал маллагааны ололт, амжилт, тэргүүн туршлагыг эзэмшүүлэх, малчид, төлчдийн зөвлөгөөнийг жил бүр зохион байгуулна.

3.3.2. Мал аж ахуйд шинжлэх ухааны ололтыг нэвтрүүлэх төрөл бүрийн сургалт, мэдээллийн ажлуудыг мэргэжлийн байгууллагатай хамтран зохион байгуулна.

3.3.3. Малчны хот айл өвөлжөө хаваржаагаа тохижуулах, орон сууц барих, орчин нөхцөлөө сайжруулах хөдөлгөөнийг өргөжүүлнэ.

3.3.4 Хөрш зэргэлдээ сумын удирдлагуудтай өвөлжөө, хаваржаа бэлчээр ашиглалтын талаар гэрээ байгуулж хамтарч ажиллана.

3.3.5 Өндөр ашиг шим бүхий мал сүргийг шилэн сонгох, ашиг шимийн үзүүлэлтийг үнэлэх ажлыг жил бүр зохион байгуулна.

3.3.6. Бэлчээрийн усан хангамжийг нэмэгдүүлэн хайгуул хийлгэх, худаг гаргах ажлыг

 зохион байгуулна.

3.3.7. Бэлчээрийн хортон мэргэчидтэй тэмцэх ажлыг малчдын санаачлагаар зохион байгуулахад дэмжлэг үзүүлнэ.

3.3.8.Мал амьтныг халдварт өвчнөөс урьдчилан сэргийлэх, халдваргүйжүүлэх, эмчлэх арга хэмжээнд хамруулж халдварт болон гоц халдварт өвчнөөр тайван бүс нутаг болох зорилт тавин ажиллана.

3.3.9.Мал сүргийг паразиттах өвчнөөс сэргийлэх арга хэмжээг технологит хугацаанд чанартай зохион байгуулж, өвчний гаралтыг бууруулж бүтээгдэхүүний чанар, гарцыг дээшлүүлж малчдын ашиг орлогыг нэмэгдүүлнэ.

3.3.10. Мал эмнэлэг үржлийн үйлчилгээний нэгжүүдийн тоог нэмэгдүүлэн үйл ажиллагааг дэмжин урьдчилан сэргийлэх, эмчлэх, эрүүлжүүлэх арга хэмжээг гурвалсан гэрээгээр гүйцэтгүүлж үр дүнг тооцож ажиллана.

3.3.11. Мал эмнэлгийн урьдчилан сэргийлэх арга хэмжээний нөөц бүрдүүлж, болзошгүй осол, тохиолдлын эсрэг бэлэн байдлаа хангаж ажиллана.

3.3.12 Бруцеллёзгүй сум болох зорилт дэвшүүлж хэрэгжүүлнэ.

**3.4 ГАЗАР ТАРИАЛАН**

Зорилго: Өрхийн тариалалтыг нэмэгдүүлж дэвшилтэт арга технологи нэвтрүүлэн хүн амыг чанартай, эрүүл ахуйн шаардлага хангасан төмс, хүнсний ногоогоор хангана.

3.4.1 Газар тариалан эрхлэгчдийн зөвлөгөөнийг жил бүр зохион байгуулж, мэргэжил арга зүйн удирдлагаар хангана.

3.4.2.Тариалангийн газрын ашиглалтыг сайжруулан нэгжээс авах ургацын чанар хэмжээг нэмэгдүүлж, техник тоног төхөөрөмжийг сайжруулахад дэмжлэг үзүүлнэ.

3.4.3.Газар тариалангийн үйлдвэрлэл эрхлэгчдийн эзэмшил талбайдаа мод сөөг тарих, суваг шуудууг хамгаалалттай болгох арга хэмжээг дэс дараатай авна.

3.4.4 ”Намрын ногоон өдрүүд”, “Ургацын баяр” арга хэмжээг жил бүр зохион байгуулж газар тариалан эрхлэгчдийг өргөнөөр хамруулна.

3.4.5. Малын тэжээл тариалах ажлыг нэвтрүүлэх бодлого барьж ажиллана.

3**.5. ЖИЖИГ ДУНД ҮЙЛДВЭРЛЭЛ, ҮЙЛЧИЛГЭЭ**

Зорилго: Зах зээлийн эрэлтэд нийцсэн жижиг дунд үйлдвэрлэл, үйлчилгээг хөгжүүлэн ажлын байрыг нэмэгдүүлж, өөрөө өөрийгөө тэтгэсэн эдийн засгийн чадавхийг бий болгоно.

3.5.1. Сүүний үйлдвэрийн үйл ажиллагааг тогтмолжуулан сүү бэлтгэн нийлүүлэлтийг өргөжүүлэх, малчид үйлдвэрийн хамтын ажиллагааг сайжруулахыг дэмжиж хамтран ажиллана.

3.5.2 Орон нутагт үйлдвэрлэсэн илчлэг, амин дэмтэй, шинэ нэр төрлийн бүтээгдэхүүнийг сургууль, цэцэрлэгийн хүүхдийн хоолонд нийлүүлэх иргэн, аж ахуйн нэгжийн санаачилгыг дэмжинэ.

3.5.3.Бизнес эрхлэгчдийн үйл ажиллагааг дэмжиж, аймаг, бүс, улсын чанартай

үзэсгэлэн яармагийг зохион байгуулах, орон нутагтаа үйлдвэрлэсэн бүтээгдэхүүнийг аймаг, хотод борлуулах сүлжээ бий болгоход хамтран ажиллана.

3.5.4.Үйлдвэрлэл үйлчилгээ эрхлэгчдийн уулзалт хэлэлцүүлэг, зөвлөгөөн сургалтуудыг зохион байгуулж арга зүйгээр хангана.

3.5.5 Малын гаралтай түүхий эд ноос, ноолуур, арьс шир боловсруулах үйлдвэрлэл эрхлэх, иргэн аж ахуйн нэгжүүдийг дэмжиж ажиллана.

3.5.6 Жижиг дунд үйлдвэрлэлийг сум хөгжүүлэх сангийн хөнгөлөлттэй зээлээр дэмжиж, ажлын байр бий болгож, зээлийн үр өгөөжийг дээшлүүлэн хяналтыг сайжруулна.

3.5.7 Өрхийн оёдлын үйлдвэрлэлийг сум хөгжүүлэх сангийн хөрөнгөөр дэмжиж, орон нутгийн хүн амын хөдөлмөр эрхлэх тэгш боломжийг бүрдүүлнэ.

**Дөрөв.БАЙГАЛЬ ОРЧИН- НОГООН ХӨГЖИЛ- АЯЛАЛ ЖУУЛЧЛАЛ**

**4.1 ХҮРЭЭЛЭН БУЙ ОРЧИН**

Зорилго: Экологийн тэнцвэрт байдлыг хадгалж хөрсний доройтлыг бууруулсан ногоон хөгжлөөр тэргүүлэгч сум болно.

 4.1.1 Эрхэт хайрхан уулыг Улсын тахилгат уул болгох асуудлыг холбогдох газруудад уламжлан шийдвэрлүүлнэ.

4.1.2 Засаг даргын Тамгын газар, Соёлын төв, Эрүүл мэндийн төвийн урд 2 га газарт олон төрлийн мод тариалж ногоон байгууламжийг нэмэгдүүлнэ.

 4.1.3.Булаг шандын эхийг хамгаалж, хамгаалалтын болон эрүүл ахуйн бүсийн дэглэмийг мөрдүүлэн хууль эрх зүйн хэрэгжилтийг хангана.

4.1.4.”Түй” Хүрэмт, Мааньтын голын ай сав дагуух бүсэд орчны бохирдол, доройтлыг бууруулах арга хэмжээг үе шаттай хэрэгжүүлнэ.

4.1.5.Хог тээврийн үйлчилгээний автомашиныг шинэчлэх асуудлыг шийдвэрлүүлэн, хог хаягдлын менежментийг сайжруулан хоггүй цэвэрч сум болно .

4.1.6 Орон нутаг өөрийн нөөц боломжоор 2000 мод тарьж, ногоон байгууламжийг нэмэгдүүлнэ.

**4.2. Аялал жуулчлал**

Зорилго: Сумын онцлог, хэв маяг, түүх дурсгалт болон, байгалийн үзэсгэлэнт газруудад тулгуурласан аялал жуулчлалыг хөгжүүлнэ.

4.2.1. Дотоодын аялал жуулчлалыг Пандэчойнхорлин хийд, Шатар чулуу, Баянзүрхийн хийд Шаргалжуут, Хөх гол, Эрхэт Тамч, Өвгөнжаргалант Хөл сая, Дөрөлжийн рашаан, Ёлын тогоо зэрэг түүх соёлын дурсгалт болон байгалийн үзэсгэлэнт газруудад түшиглэн зохион байгуулна .

4.2.2 Хот айл жуулчны баазыг өргөжүүлнэ.

4.2.3 Түүхийн үнэт өв Шатар чулууг гүйцээн тохижуулж, Сарлагийн баяр, Пандэчойнхорлин хийдийг түшиглэн буян хураах аялал жуулчлалыг хөгжүүлнэ.

 **Тав.ЗАСАГЛАЛЫН БОДЛОГО**

 **Зорилго** Төрийн албанд ёс зүй, чадахуйн зарчмыг төлөвшүүлж, үйл ажиллагааны

чанар хүртээмж, ил тод байдлыг сайжруулна.

 Зорилт 5.1.1 Төрийн албаны хүний нөөцийн удирдлагын мэдээллийн санг цалингийн нэгдсэн системтэй холбон, орон тоо, төрийн албаны стандартын хэрэгжилт, хяналтыг сайжруулж, байгууллагуудын хүний нөөцийн бодлого үйл ажиллагааг нэгдсэн удирдлага, арга зүйгээр хангана.

 5.1.2. Сумын хэмжээнд шаардлагатай байгаа мэргэжилтэй боловсон хүчний нөөцийн судалгааг хийж, чадварлаг ёс зүйтэй төрийн албыг бэхжүүлнэ.

 5.1.3 Төрийн албан хаагчийн үйл ажиллагааг үнэлэхдээ ажлын гүйцэтгэл, үйлчлүүлэгчийн үнэлгээ, ёс зүй, сахилга хариуцлагыг шалгуур болгоно.

 5.1.4 Төрийн архивын лавлагаа мэдээллийн үйлчилгээнд онлайн систем, тоон гарын үсгийг бүрэн нэвтрүүлж, үйлчилгээний хүртээмжийг нэмэгдүүлнэ.

5.1.5 Иргэдийн эрх зүйн боловсролыг дээшлүүлэх хөтөлбөр хэрэгжүүлж, авилга хүнд суртлаас ангид байх зорилтыг хэрэгжүүлнэ.

5.1.6 Хууль тогтоомжийг сурталчилан, эрх бүхий холбогдох байгууллагуудаас гаргасан бодлого шийдвэрүүдийг хэрэгжүүлэн төрийн байгууллагуудын ажлын уялдаа холбоог сайжруулна.

5.1.7 Төрийн байгууллагуудын үйлчилгээний чанар хүртээмжийг сайжруулан, үйл ажиллагааны зардлыг бууруулахад чиглэсэн цахим системийг нэвтрүүлнэ.

5.1.8 Архивын баримтын хадгалалт хамгаалалт аюулгүй байдлыг хангаж, албан хэрэг хөтлөлтийн үйл ажиллагааны чанарыг сайжруулна.

5.1.9 Сумын түүхт 100 жилийг угтан 100 бүтээлч ажлыг өрнүүлнэ.

 **Аюулгүй** **нийгэм-Амар тайван орчин**

 **Зорилго: Иргэдийн аюулгүй байдлын түвшинг нэмэгдүүлнэ.**

5.2.1 Тодорхой төрлийн гэмт хэрэг, зөрчлийн шалтгаан нөхцөлийг тогтоох замаар түүнээс урьдчилан сэргийлж, гэмт хэргийн гаралтыг бууруулна.

 5.2.2 Согтуугаар үйлдэгдэж буй гэмт хэрэг зөрчлийн тоог бууруулах, хяналтын системийг сайжруулна.

5.2.3 Гэр бүлийн хүчирхийллийн улмаас үйлдэгдэж буй гэмт хэрэг, зөрчлийн тоог бууруулна.

5.2.4 Хөдөлгөөний аюулгүй байдлын эсрэг гэмт хэргийн тоог бууруулна.

5.2.5 Малын хулгайн гэмт хэргийн тоог бууруулна.

5.2.6 Цагдаагийн байгууллагын үйл ажиллагаанд дэмжлэг үзүүлнэ.

**5.3 ГАДААД ХАРИЛЦАА, ХАМТЫН АЖИЛЛАГАА**

Зорилт: Гадаад харилцаа, хамтын ажиллагааг өргөжүүлэх бодлогыг баримтална.

Зорилго 5.3.1 Олон улсын төсөл хөтөлбөрийн болон Иргэний нийгмийн байгууллага, төрийн бус байгууллагуудтай хамтран ажиллана.

5.3.2 “Уур амьсгалын өөрчлөлтөд дасан зохицсон хөдөө аж ахуйн хөгжил” төслийг олон улсын төслийн байгууллагын санхүүгийн дэмжлэгтэйгээр хэрэгжүүлж, өвөлжөө хаваржаа засварлах буюу шинээр барих, мал аж ахуйн материаллаг баазыг өргөтгөх, хүн ам, малын усан хангамжийг сайжруулахад хамтран ажиллана.

5.3.3 Хөрш болон гуравдагч орнуудтай хөдөө аж ахуй, соёл хамтын ажиллагааг тогтоож, өргөжүүлэн ажиллах бодлого баримтална.

  **5.4 БАТЛАН ХАМГААЛАХ**

Зорилго: Цэрэг, орон нутгийн хамгаалалтын бодлогын хэрэгжилтийг хангана.

5.4.1 Цэргийн шинэчилсэн тоо бүртгэлийг зохион байгуулж, дайчилгааны бэлтгэл нөөцийн төлөвлөгөөг боловсруулан батлуулж жил бүр тодотгол хийнэ.

5.4.2 Ээлжит цэрэг татлагыг зохион байгуулж, цэргийн насны залуучуудыг бүрэн хамруулж, тэдний боловсрол, эрүүл мэндийг нэн тэргүүнд тавина.

5.4.3 Дайчилгааны бэлтгэл нөөцийн бие бүрэлдэхүүнийг сургалтад хамруулна.

**5.5 ГАМШГААС ХАМГААЛАХ АЖИЛ**

 Зорилго: Гамшгаас хамгаалах, гамшгийн аюулаас урьдчилан сэргийлэх, аврах, хор уршгийг арилгах, хойшлуулшгүй сэргээн босгох үйл ажиллагаанд мэргэжлийн анги , иргэдийг дадлагажуулж, бэлтгэл бэлэн байдлыг хангана.

5.5.1 Орон нутагт тохиолдож болзошгүй гамшгийн төрлүүд дээр эрсдэлийн үнэлгээ хийж, эмзэг байдлаа тодорхойлсноор урьдчилан сэргийлэх арга хэмжээг хэрэгжүүлнэ.

5.5.2 Гамшиг, ослын үеийн бэлэн байдлыг хангаж, шаардагдах нөөц, хэрэгслийг бүрдүүлэх асуудлыг нэн тэргүүнд тавина.

5.5.3 Төрийн албан хаагчид, мэргэжлийн анги, бүрэлдэхүүний бэлтгэл, бэлэн байдлыг хангуулахад дэмжлэг үзүүлж ажиллана.

.........................оОо.......................